CELEX: C2005/193/20
Language: fi
Date: 2005-08-06 00:00:00
Title: Asia C-221/05: Supreme Courtin (Irlanti) 11.5.2005 tekemällään päätöksellä esittämä ennakkoratkaisupyyntö asiassa Sam Mc Cauley Chemists (Blackpool) Limited ja Mark Sadja vastaan Pharmaceutical Society of Ireland, Irlannin terveys- ja lapsiasiainministeri ja Attorney General

6.8.2005   
            
            
               FI
            
            
               Euroopan unionin virallinen lehti
            
            
               C 193/12
            
         Supreme Courtin (Irlanti) 11.5.2005 tekemällään päätöksellä esittämä ennakkoratkaisupyyntö asiassa Sam Mc Cauley Chemists (Blackpool) Limited ja Mark Sadja vastaan Pharmaceutical Society of Ireland, Irlannin terveys- ja lapsiasiainministeri ja Attorney General
   (Asia C-221/05)
   (2005/C 193/20)
   Oikeudenkäyntikieli: englanti
   Supreme Court (Irlanti) on pyytänyt 11.5.2005 tekemällään päätöksellä, joka on saapunut yhteisöjen tuomioistuimeen 19.5.2005, Euroopan yhteisöjen tuomioistuimelta ennakkoratkaisua asiassa Sam Mc Cauley Chemists (Blackpool) Ltd ja Mark Sadja vastaan Pharmaceutical Society of Ireland, Irlannin terveys- ja lapsiasiainministeri ja Attorney General seuraavaan kysymykseen:
   ”Asetetaanko farmasian tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden tehokkaan käyttämisen helpottamiseksi farmasian alalla 16 päivänä syyskuuta 1985 annetulla neuvoston direktiivillä 85/433/ETY (1)
   
   
               a)
            
            
               yhtenäinen velvoite, joka rajoittuu siihen, että jäsenvaltion on tunnustettava direktiivin 2 artiklan 1 kohdassa tarkoitetut pätevyystodistukset, paitsi apteekkien perustamista varten, sellaisina kuin nämä apteekit 2 artiklan 2 kohdassa määritellään, vai
            
         
               b)
            
            
               asetetaanko sillä jäsenvaltioille erillinen velvoite tunnustaa direktiivin 2 asian 1 kohdassa tarkoitetut pätevyystodistukset, mutta lisäksi annetaan jäsenvaltioille harkintavalta sen suhteen, ulotetaanko tällainen tunnustaminen henkilöihin, joilla on mainittuja muodollista pätevyyttä osoittavia asiakirjoja, uusien yleisölle avoimien apteekkien perustamisen osalta, kuten 2 artiklan 2 kohdassa on määritetty?”
            
         
      (1)  EYVL L 253, 24.9.1985, s. 37–42.